Milano–Venecijos geležinkelis

Milano–Venecijos geležinkelis () – viena svarbiausių geležinkelio linijų Italijoje. Linija jungia Milaną, Lombardijos sostinę, su Venecija, esančia prie Adrijos jūros Veneto regione. Linija priklauso valstybinei geležinkelių infrastruktūros bendrovei Rete Ferroviaria Italiana. Visa linija yra elektrifikuota 3000 V nuolatinės srovės įtampa, linijos greitis - 250 km/h.Taking the train from Milan to Venice

 Istorija 
Linijos projektavimą inicijavo Austrijos valdoma Lombardijos–Venecijos karalystė, siekdama sujungti dvi savo sostines – Milaną ir Veneciją.A History of Italian Railways  Statybą vykdė bendrovė pavadinta imperatoriaus Ferdinando I garbei.

Pirmasis atidarytas ruožas buvo tarp Padujos ir Margheros, pradėjęs veikti 1842 m. gruodžio 13 d.

1846 m. sausio 13 d. atidarytas 3,2 km ilgio tiltas per Venecijos lagūną, jungiantis Mestre su Venecija.

Pirmasis Italijos nepriklausomybės karas sulėtino statybos darbus. Vicenzos–Veronos atkarpa atidaryta 1849 m. liepos 3 d., o 1852 m. gruodžio 14 d. linija pratęsta per Adidžės upę iki Veronos Porta Nuova geležinkelio stoties. 1854 m. balandžio 22 d. linija pasiekė Brešą ir Bergamą. 1857 m. spalio 12 d. atidarytas ruožas tarp Bergamo ir Treviglio, užbaigiant visą liniją.​Milan: Medieval City to Metropolitana CityThe Venice train station

1878 m. kovo 5 d. atidarytas tiesioginis ruožas tarp Rovato ir Treviglio, apeinant Bergamą, ir linija įgavo dabartinę formą.​

1856 m. liniją valdanti įmonė privatizuota ir parduota Prancūzijos Rotšildų bankininkų šeimai už 156,25 mln. aukso frankų.

1866 m., po Trečiojo Italijos nepriklausomybės karo, Veneto regionas buvo perduotas Italijai, ir Milano–Venecijos geležinkelis tapo Italijos geležinkelių dalimi.

1956 m.​ geležinkelis elektrifikuotas.

 Šaltiniai 

Kategorija:Italijos geležinkeliai
Kategorija:Milanas
Kategorija:Venecija